stanford-oval/wikipedia huggingface dataset:
Bobby Timmons

Robert Henry "Bobby" Timmons (19. joulukuuta 1935 – 1. maaliskuuta 1974) oli yhdysvaltalainen jazzpianisti ja -säveltäjä. Hän syntyi Philadelphiassa, Pennsylvaniassa. Hänet tunnetaan roolistaan Art Blakeyn Jazz Messengers -yhtyeessä (1958–1961) sekä soul jazz -sävellyksistä "Moanin'", "Dat Dere" ja "This Here". Timmons soitti myös Cannonball Adderleyn, Chet Bakerin, Kenny Dorhamin, Hank Mobleyn, Lee Morganin, Donald Byrdin, Kenny Burrellin, Sonny Stittin ja Maynard Fergusonin kanssa. Ensimmäisen äänitteensä hän teki Dorhamin kanssa livenä toukokuussa 1956; leaderina hänen ensimmäinen albuminsa oli This Here is Bobby Timmons (1960).
Timmons kuoli kirroosiin 38-vuotiaana New Yorkissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bobby Timmons
Bauerfieldin kansainvälinen lentoasema

Bauerfieldin kansainvälinen lentoasema
Bauerfieldin kansainvälinen lentoasema (IATA: VLI, ICAO: NVVV) on lentoasema Vanuatun pääkaupungissa Port Vilassa. Se toimii Air Vanuatun kotikenttänä.
Lentokentällä on kaksi kiitotietä. Asfaltoidun pääkiitotien pituus on 2 600 metriä, ja sen lisäksi lentoasemalla on 1 009 metrin pituinen ruohokiitotie.
Lentoyhtiöt

Air Niugini
Air Vanuatu
Aircalin
Fiji Airways
Solomon Airlines
Virgin Australia
Lähde:
Aiheesta muualla

Kuvia tai muita tiedostoja aiheesta Bauerfieldin kansainvälinen lentoasema Wikimedia Commonsissa
Bilberg

Bilberg oli Ruotsin ritarihuoneeseen kirjoitettu aatelissuku numero 1466. Suku on kotoisin Mariestadista, jonka koulun rehtorina Bergin kirkkoherra Jonas Amherne toimi. Tämän poika Jonas Bilberg (1646–1717) antautui isänsä tavoin koulutus- ja pappisuralle. Hän toimi vuodesta 1679 Uppsalan yliopiston professorina, vuodesta 1692 Örebron kirkkoherrana ja lopulta vuodesta 1701 Strängnäsin hiippakunnan piispana Erik Benzelius vanhemman jälkeen. Kaarle XII palkitsi piispan korottamalla tämän lapset 1712 aatelissäätyyn Benderissä, missä hän vietti Pultavan taistelun jälkeistä aikaa ennen kuuluisaa Benderin kalabaliikkia. Piispan tieteellisen kiinnostuksen kohteita olivat matematiikka ja tähtitiede, joista hänellä oli syvälliset tiedot. Hänet haudattiin hiippakuntansa tuomiokirkkoon. Myös piispan lapset harjoittivat opintoja. Tytär Hedvig oli oppinut nainen, jonka mainitaan kirjoittaneen ranskankielisiä runoja. Poika Gustaf Otto toimi Strängnäsin koulun lehtorina, missä ominaisuudessa hän julkaisi vuosittain almanakkoja. Vuonna 1709 hän siirtyi sotilasuralla ja kohottuaan ratsumestariksi hän haavoittui Gadebuschin taistelussa joulukuussa 1712.
Suvun jäseniä

Jonas Bilberg (1646–1717), piispa
Fredrik Otto Bilberg (1722–1800), merisankari, poliitikko
Benin City

| Benin City |
| --- | --- |

 Benin City
 Koordinaatit: 6°20′00″N, 5°37′20″E 
Valtio:  Nigeria
Osavaltio:  Edo
Väkiluku (2005):  1 055 000
Infobox OKVirheellinen NIMI-arvo: 
Benin City on  miljoonakaupunki Nigerian eteläosassa Edon osavaltiossa. Vuonna 2005 siellä oli noin 1 055 000 asukasta.
Benin City sijaitsee noin 300 km Lagosista itään Benin-joen varrella.
Se on Nigerian kumiteollisuuden keskus, ja siellä jalostetaan öljypalmun pähkinöistä öljyä.
Benin on perustettu ensimmäisen vuosituhannen lopussa.[lähde? ] Se oli 1200-luvulta 1800-luvulle kukoistaneen Beninin kuningaskunnan pääkaupunki. Brittiläiset joukot ryöstivät ja tuhosivat kaupungin vuonna 1897. Tuosa yhteydessä ryöstäjät veivät länsimaihin suuren määrän taideteoksia, kuten kuninkaallisen palatsin seinistä irroitetut noin 900 messinkilaattaa.
Kaupungissa toimii Beninin yliopisto.
Aiheesta muualla

Kuvia tai muita tiedostoja aiheesta Benin City Wikimedia Commonsissa
Matkaopas aiheesta Benin City Wikivoyagessa (englanniksi)
Ayub Daud

Ayub Daud (s. 24. helmikuuta 1990 Mogadishu) on somalialainen jalkapalloilija. Hän on pelannut Juventus FC:ssä, mutta on tällä hetkellä lainassa FC Crotonessa. Hän muutti Somaliasta Italiaan viiden vuoden ikäisenä.
Bakı Kristal Zalı

Bakı Kristal Zalın rakennustyömaa tammikuussa 2012.
Bakı Kristal Zalı on monikäyttöhalli, joka rakennettiin Azerbaidžanin pääkaupunkiin, Bakuun. Hallissa järjestettiin Eurovision laulukilpailu 2012. Hallin erikoisuutena oli, että Euroviisujen aikaan hallin seinään muodostui esiintyvän maan lippu.
Aiheesta muualla

Wikimedia Commonsissa on kuvia tai muita tiedostoja aiheesta .
Hallin esittely arkkitehtitoimisto Alpine Bau Deutschlandin sivustolla (englanniksi)
| 0 | 1 | 2 |
| --- | --- | --- |
| Edeltäjä: Esprit Arena | Eurovision laulukilpailun isäntäareena 2012 | Seuraaja: Malmö Arena |
Bal Thackeray

Bal Thackeray huhtikuussa 2012.
Balasaheb Keshav Thackeray (marathiksi बाळासाहेब केशव ठाकरे; 23. tammikuuta 1926 – 17. marraskuuta 2012 Mumbai ) oli kiistelty äärioikeistopoliitikko Intian Maharashtrasta. Hän aloitti uransa sarjakuvataiteilijana, mutta perusti vuonna 1966 hindunationalistisen Shiv Sena -puolueen, joka on muun muassa lietsonut väkivaltaa muslimeja vastaan. Thackeray on maininnut ihailevansa Adolf Hitleriä. Hän oli ylpeä Tamilitiikereistä.
Aiheesta muualla

BBC News: Profile: Bombay's militant voice (englanniksi)
Avisa Valdres

| Avisa Valdres |
| --- | --- |

Lehtityyppi:  paikallislehti
Kustantaja:  Amedia
Levikki:  9 118 (2020)
Perustettu:  1903
Päätoimittaja:  Hilde Havro
Kotikunta:  Nord-Aurdal
Kotimaa:  Norja
Ilmestymistiheys:  ti, to ja la
Kieli:  norja
Aiheesta muualla
Kotisivu
Avisa Valdres on norjalainen vuonna 1903 perustettu paikallislehti, jonka toimitus on Fagernesissä Nord-Aurdalin kunnassa. Sen uutisointi kattaa Valdresin alueen. Lehti ilmestyy kolmesti viikossa ja kuuluu Amedia-konserniin.
Aiheesta muualla

Lehden verkkosivut (norjaksi)
Avioth

| Avioth |
| --- | --- |
 Notre-Damen basilika
 Avioth
 Koordinaatit: 49°34′02″N, 5°23′30″E 
Valtio:  Ranska
Alue:  Grand Est
Departementti:  Meuse
Arrondissementti:  Verdun
Pinta-ala:  
 – Kokonaispinta-ala:  6,5 km²
Väkiluku (2019):  151 
 – Väestötiheys:  23 as./km²
Kunnan numero:  55022
 
 Kunnan kotisivut 
Infobox OKVirheellinen NIMI-arvo: 
Avioth on kunta Pohjois-Ranskassa Meusen departementissa Grand Estin alueella. Se sijaitsee Thonnejoen varrella, noin 54 kilometriä Verdunin kaupungista pohjoiseen.
Recevresse
Kunnan nähtävyys on goottilainen basilika Notre-Dame d'Avioth. Basilikan rakentaminen tehtiin kolmessa vaiheessa. Vanhimmalta ajalta vuosilta 1250-1310 ovat peräisin länsitornien alemmat kerrokset ja käytävät. Viimeisin rakennuskausi oli vuosina 1375-1400, jolloin kirkko viimeisteltiin nykyiseen muotoon. Basilikan vieressä sijaitsee Recevresse, jota käytettiin vastaanottamaan pyhiinvaeltajien lahjoja. Recevressen täydellinen kopio on nähtävillä Pariisin arkkitehtuurimuseossa, Cité de l’architecture et du patrimoinessa. Basilika on listattu historialliseksi muistomerkiksi vuonna 1840.
Aiheesta muualla

Kuvia tai muita tiedostoja aiheesta Avioth Wikimedia Commonsissa
Bianca Wahlgren Ingrosso

| Bianca Wahlgren Ingrosso |
| --- | --- |

Henkilötiedot
Syntynyt: 30. joulukuuta 1994  Gustavsbergin seurakunta 
Bianca Melina Elisabeth Wahlgren Ingrosso (s. 30. joulukuuta 1994) on ruotsalainen bloggaaja. Hän on taiteilija Pernilla Wahlgrenin ja tanssija Emilio Ingrosson tytär.
Ingrosso osallistui yhdessä ystävänsä Malin Erikssonin kanssa Junior Eurovision Song Contest 2006 -karsintakilpailuun. Heidän laulunsa oli nimeltään "Kan det bli vi två" ja se sijoittui toiseksi.
Bianca Ingrosso näytteli Lovisa von Trappin roolia musikaalissa Sound of Music syksyllä 2007. Kesällä 2008 hän näytteli musikaalissa Hujeda mig så många sånger yhdessä veljensä Benjamin Ingrosson kanssa. Musikaalin ohjasi heidän enonsa Linus Wahlgren.
Ingrosso tuli toiseksi tanssiohjelmassa Let's Dance 2016 (Ruotsin Tanssii tähtien kanssa), joka esitettiin Ruotsin TV4:ssä.
Syksystä 2016 alkaen Ingrosso oli mukana ohjelmassa Wahlgrens värld, joka esitettiin kanavalla Kanal 5.
Talvella 2017 hän aloitti yhdessä Alice Stenlöfin kanssa podcastin Alice & Bianca.
Keväällä 2018 Bianca Ingrosso toimi tuomarina ohjelmassa Talang.
Aiheesta muualla

Biancan blogi (ruotsiksi)
Bianca Wahlgren Ingrosso Instagramissa
Bianca Wahlgren Ingrosso Internet Movie Databasessa. (englanniksi)
Wikimedia Commonsissa on kuvia tai muita tiedostoja aiheesta .
Australian cobberdog

Australian Cobberdog on tyylikkään atleettinen, tasapainoinen ja liioittelematon koira.  Australian Cobberdogeista ei juurikaan irtoa karvaa. Rodun tiedetään aiheuttavan ihmisille hyvin vähän allergisia oireita.
Australian cobberdog on koirarotu, joka on luotu Australiassa risteyttämällä ainakin 22 eri rodun koiria haluttujen ominaisuuksien saamiseksi.
Rutlands ja Tegans kennelit Australiassa olivat Australian Service Dog (ent. nimitys ASD Australian Labradoodle) kehittäjiä. Rutlands teki v. 2004 linjoihin vehnäterrieri–infuusion korvien ilmastoinnin parantamiseksi, selän lyhentämiseksi sekä turkin jalostamiseksi hieman ohuemmaksi ja ei niin tiheäksi. Infuusio jakoi Australian Labradoodlen kehittäjien näkemysten mukaisiin linjoihin ja muihin ALD linjoihin, joissa ei infuusiota hyväksytty. Kehittäjien näkemysten mukaiset linjat hyväksyttiin v. 2012 MDBA:n puhdasrotuisten rekisteriin nimellä Australian Cobberdog statuksella ” as a breed in development”. Tulevaisuudessa tavoitteena on saada virallinen rotuhyväksyntä ja rotutyyppi yhtenäistettyä rodun ominaisuuksien ennakoitavuuden parantamiseksi.
Australian Cobberdogilla tulee olla lempeä luonne ja ainutlaatuinen intuitio, mikä mahdollistaa ihmisten henkisten ja fyysisten tarpeiden aistimisen ja sen mukaan toimimisen. Tämä tekee siitä erinomaisen työkoiran esim. terapia- ja avustajakoiratehtäviin. Sillä on myös luontainen halu ja kyky koulutukseen. Sen luonne on avoin, sosiaalinen ja ystävällinen. Australian Cobberdog haluaa olla ihmisen lähellä ja seurassa. Se hakee myös jatkuvasti ihmisen katsekontaktia.
Australian Cobberdogeja on kolmea eri kokoa. Mini, medium ja standard. Kuvassa on medium uros.
Australian Cobberdog Club of Finland ry

Yhdistyksen tarkoituksena on
ylläpitää omia internetsivuja
toimia yhdessä muiden harrastajien kanssa ja ylläpitää yhteyksiä muihin saman alan yhdistyksiin
jakaa rotutietoa
solmia ja ylläpitää kansainvälisiä suhteita muihin Australian Cobberdog yhdistyksiin ja rodun parissa työskenteleviin tahoihin
seurata ja edistää rodun kehitystä
tehdä rotua koskevia aloitteita
seurata vastuullista kasvatusta
ylläpitää ja tukea harrastustoimintaa
edistää rodun tunnettavuutta Suomessa
lisätietoja saa rodusta sähköpostitse acdATacd.fi
Aiheesta muualla

wlSuomen rotuyhdistyksen nettisivut: Australian Cobberdog Club of Finland
Benin kesäolympialaisissa 1984

Benin osallistui Los Angelesin kesäolympialaisiin vuonna 1984 joukkueella, johon kuului kolme urheilijaa. He kaikki osallistuivat nyrkkeilyyn. Maan lipunkantajana avajaisissa toimi nyrkkeilijä Firmin Abissi. Kyseessä oli maan kolmas esiintyminen olympialaisissa, eikä se saavuttanut mitaleita.
Joukkue > Nyrkkeily

Firmin Abissi - Miesten kääpiösarja (51-54 kg)
Georges Boco - Miesten välisarja (63,5-67 kg)
Maxime Mehinto - Miesten kevyt keskisarja (67-71 kg)
Avisa Oslo

| Avisa Oslo |
| --- | --- |

Lehtityyppi:  verkkolehti
Kustantaja:  Amedia
Perustettu:  2020
Päätoimittaja:  Kristin Stoltenberg
Kotikunta:  Oslo
Kotimaa:  Norja
Kieli:  norja
Aiheesta muualla
Kotisivu
Avisa Oslo (lyh. AO) on norjalainen vuonna 2020 perustettu verkkolehti, jonka kotikunta on Oslo. Se kuuluu Amedia-konserniin.
Aiheesta muualla

Lehden verkkosivut (norjaksi)
Aysel Məmmədova

| Aysel Məmmədova |
| --- | --- |
 Aisel esiintymässä vuonna 2018.
Henkilötiedot
Syntynyt: 3. heinäkuuta 1989 (ikä 35) Baku, Azerbaidžan
Ammatti:  laulaja, lauluntekijä, pianisti
Muusikko
Taiteilijanimi:  AISEL
Tyylilajit:  jazz, soul, lounge
Soittimet:  laulu, piano
Levy-yhtiöt:  SS production ja Beat Music 
  [ Muokkaa Wikidatassa ] [ ohje ]  
Aysel Məmmədova, tunnettu myös artistinimellään AISEL (s. 3. heinäkuuta 1989 Baku, Azerbaidžanin SNT), on azerbaidžanilainen laulaja, lauluntekijä ja pianisti. Məmmədova edusti Azerbaidžania vuoden 2018 Euroviisuissa Lissabonissa. Hänen edustuskappaleensa on nimeltään "X My Heart".
Məmmədova syntyi Bakussa, Azerbaidžanin SNT:ssa vuonna 1989 musikaaliseen perheeseen. Hän kävi Bulbulin musiikkikoulua vuodesta 1995 vuoteen 2006 asti sekä Azerbaidžanin kansallismusiikkiopistoa vuoteen 2010 asti. Hänen musiikityyliä ovat jazz ja soul. Məmmədova on pätevä laulaja, pianisti ja lauluntekijä. Hän on esiintynyt monissa konserteissa ja festivaaleilla kuten Kaspian Jazz & Blues -festivaali (2002), Bakun kansainvälinen Jazzfestivaali (2005 & 2006), MuzEnergon Musiikinimprovisaatio -festivaali (2007), Montreaux'n Jazzfestivaali (2009) sekä Kaukasuksen Jazzfestivaali (2012). Məmmədova on myös Bakun Jazzkeskuksen jäsen.
Avisa Gaula

| Avisa Gaula |
| --- | --- |

Lehtityyppi:  paikallislehti
Kustantaja:  Amedia
Levikki:  1 505 (2020)
Perustettu:  2001
Päätoimittaja:  Berit Buran Juul
Sitoutuneisuus:  sitoutumaton
Kotikunta:  Melhus
Kotimaa:  Norja
Ilmestymistiheys:  to
Kieli:  norja
Aiheesta muualla
Kotisivu
Avisa Gaula on norjalainen vuonna 2001 perustettu paikallislehti, jonka kotikunta on Melhus. Lehti ilmestyy torstaisin ja kuuluu Amedia-konserniin.
Lehden toimitus.
Aiheesta muualla

Lehden verkkosivut (norjaksi)
Arvind Swamy

| Arvind Swamy |
| --- | --- |
 Arvind Swamy vuonna 2016.
Henkilötiedot
Syntynyt: 18. kesäkuuta 1970 (ikä 54) Madras, Tamil Nadu, Intia
Ammatti:  näyttelijä, televisiojuontaja
Puoliso:  Gayathri Ramamurthy  (vih. 1994; ero 2010) Aparna Mukherjee  (vih. 2012)
Lapset:  2
Näyttelijä
Aktiivisena:  1991–2000; 2013–
Aiheesta muualla
IMDb 
Elonet
Arvind Swamy (s. 18. kesäkuuta 1970 Madras, Tamil Nadu, Intia) on intialainen näyttelijä ja televisiojuontaja, joka tunnetaan työstään tamilinkielisessä elokuvateollisuudessa.
Aloitettuaan uransa mallina hän teki ensiesiintymisensä näyttelijänä Mani Ratnamin menestyselokuvassa Thalapathi (1991). Sen jälkeen hän näytteli menestyneissä elokuvissa, kuten Roja (1992), Bombay (1995), Minsara Kanavu (1997), Thani Oruvan (2015), Dhruva (2016), Bogan (2017) ja Chekka Chivantha Vaanam (2018). Hänen ensimmäinen ohjauksensa oli Netflixin antologiasarjassa Navarasa (2021).
Swamy on näytellyt myös muissa alueellisissa elokuvateollisuuksissa, mukaan lukien telugun- ja malajalaminkielisissä elokuvissa, joihin kuuluivat Mounam (1995), Daddy (1992) ja Devaraagam (1996). Hän on esiintynyt myös hindinkielisissä elokuvissa, joista ensimmäisenä hän näytteli miespääosaa elokuvassa Saat Rang Ke Sapne (1998). Hän työskenteli televisiojuontajana Neengalum Vellalam Oru Kodin kolmannen tuotantokauden isäntänä vuonna 2016.
Yksityiselämä

Swamy meni naimisiin Gayathri Ramamurthyn kanssa 3. kesäkuuta 1994. Heillä on vuonna 1996 syntynyt tytär ja vuonna 2000 syntynyt poika. Pari asui erillään seitsemän vuoden ajan vuoteen 2010 asti, jolloin he hakivat avioeroa. Swamylle myönnettiin lastensa huoltajuus. Hän meni naimisiin Aparna Mukherjeen kanssa vuonna 2012. Swamy on kuvaillut itseään agnostikoksi.
Filmografia

| Vuosi | Elokuva | Rooli | Kieli | Muuta |
| --- | --- | --- | --- | --- |
| 1991 | Thalapathi | Arjun | Tamili |  |
| 1992 | Roja | Rishi Kumar | Tamili | Parhaan tamilinkielisen miespääosan Filmfare Awards South -ehdokkuus |
| 1992 | Daddy | Anand | Malajalam |  |
| 1993 | Thalattu | Kuzhanthai | Tamili |  |
| 1993 | Marupadiyum | Gowri Shankar | Tamili |  |
| 1994 | Paasamalargal | Raj | Tamil |  |
| 1994 | Duet | Itsenään | Tamili | Cameoesiintyminen |
| 1995 | Bombay | Shekhar Narayanan Pillai | Tamili | Parhaan tamilinkielisen miespääosan Filmfare Awards South -ehdokkuus |
| 1995 | Indira | Thiyagu | Tamili |  |
| 1995 | Mounam | Kiran | Telugu |  |
| 1996 | Devaraagam | Vishnu | Malajalam |  |
| 1997 | Minsara Kanavu | Thomas Thangadurai | Tamili |  |
| 1997 | Pudhayal | Kodiesvaran | Tamili |  |
| 1998 | Saat Rang Ke Sapne | Mahipal Sharma | Hindi |  |
| 1999 | En Swasa Kaatre | Arun Raj | Tamili |  |
| 2000 | Alaipayuthey | Ram | Tamili |  |
| 2000 | Raja Ko Rani Se Pyar Ho Gaya | Mohit Kumar | Hindi |  |
| 2006 | Sasanam | Muthiah | Tamili |  |
| 2013 | Kadal | Sam Fernando | Tamili |  |
| 2015 | Thani Oruvan | Siddharth Abhimanyu/Pazhani Sengalvarayan | Tamili | Parhaan tamilinkielisen miessivuosan Filmfare Awards South -palkinto |
| 2016 | Dear Dad | Nitin Swamynathan | Hindi |  |
| 2016 | Dhruva | Siddharth Abhimanyu/Venkanna Chengalarayudu | Telugu | Parhaan telugunkielisen miessivuosan Filmfare Awards South -ehdokkuus Parhaan telugunkielisen negatiivisen roolin SIIMA Awards -ehdokkuus |
| 2017 | Bogan | Aadhithya Maravarman (Bogan) | Tamili |  |
| 2018 | Bhaskar Oru Rascal | Bhaskar | Tamili |  |
| 2018 | Chekka Chivantha Vaanam | Varadharajan ”Varadhan” Senapathi | Tamili | Parhaan miesnäyttelijän Filmfare Awards South -kriitikkopalkinto Parhaan tamilinkielisen miespääosan Filmfare Awards South -ehdokkuus |
| 2021 | Thalaivii | M. J. Ramachandran (M. J. R.) | Tamili |  |
| 2021 | Thalaivii | M. J. Ramachandran (M. J. R.) | Hindi |  |
| 2022 | Ottu | David | Malajalam |  |
| 2022 | Rendagam | David | Tamili |  |
| 2023 | Custody | Rajashekhar | Telugu |  |
| 2023 | Custody | Rajashekhar | Tamili |  |
| 2024 | Singapore Saloon | Itsenään | Tamili | Cameoesiintyminen |
Aiheesta muualla

Wikimedia Commonsissa on kuvia tai muita tiedostoja aiheesta .
Arvind Swamy Internet Movie Databasessa. (englanniksi)
Arvind Swamy Elonetissä.
Bland-Allison Act

Bland-Allison Act (tai Grand Bland Plan of 1878) oli Yhdysvalloissa vuonna 1878 hyväksytty laki, jonka myötä Yhdysvallat siirtyi kultakannasta kaksimetallikantaan. Bland-Allison Actin nimi tulee sitä ajaneiden kongressiedustajien Richard P. Blandin ja William B. Allisonin nimistä.
Bland-Allison Act salli hopeakolikoiden lyömisen kultakolikoiden rinnalla niin, että hopeakolikoihin arvo suhteessa kultakolikoihin olisi 16:1. Koska kulta oli tuolloin kuitenkin yli 16 kertaa hopeaa arvokkaampaa, uskoivat kultakannan vastustajat hopeakolikoiden syrjäyttävän kultakantaan sidotun rahan. Yhdysvaltain silloinen presidentti ja kultakannan kannattaja Rutherford B. Hayes käytti veto-oikeuttaan lakiehdotuksen hylkäämiseksi, mutta kongressi kumosi veton niin kutsutulla veto-oikeuden ohituksella ja lakiehdotus hyväksyttiin.
Bland-Allison Act ei sen kannattajien odotuksista huolimatta saanut yhdysvaltalaisia luopumaan kultaan sidotusta rahasta. Hopean hinta laski lakimuutoksen jälkeen merkittävästi, minkä seurauksena kultakolikoiden arvoon sidottujen hopeakolikoiden todellinen arvo laski niiden nimellisarvon alapuolelle, kun taas kultakolikoiden arvo pysyi ennallaan. Lisäksi valtiovarainministeriö, jonka piti lain mukaan ostaa hopeaa vähintään kahdella miljoonalla dollarilla kuukaudessa, rajoitti hopeakolikoiden kysyntää ostamalla hopeaa vain minimimäärän.
Bland-Allison Act kumottiin Sherman Silver Purchase Act -lailla vuonna 1890.
Ben Diskin

| Ben Diskin |
| --- | --- |

Henkilötiedot
Koko nimi:  Benjamin Isaac Diskin
Syntynyt: 25. elokuuta 1982 (ikä 42)  Los Angelesin piirikunta, Kalifornia
Näyttelijä
Aktiivisena:  1993–
Merkittävät roolit:  Numero 1 (Codename: Kids Next Door) Venom (Hämmästyttävä Hämähäkkimies)
Palkinnot
 Young Artist (1991) 
Aiheesta muualla
IMDb 
Benjamin Isaac "Ben" Diskin (s. 25. elokuuta 1982 Los Angelesin piirikunta, Kalifornia) on yhdysvaltalainen ääninäyttelijä, joka aloitti uransa lapsinäyttelijänä.
Ura

Diskin aloitti uransa jo viisivuotiaana ja esiintyi muun muassa elokuvassa Lastentarhan kyttä, josta hänet palkittiin yhdessä kymmenen muun lapsinäyttelijän kanssa erinomaisesta nuorten näyttelijöiden ryhmästä. Diskin esiintyi vielä pienissä rooleissa televisiosarjoissa, kuten Chicagon lääkärit ja Hei, olen Susan ennen siirtymistään ääninäyttelemisen pariin
Ura > Ääninäyttelijänä

Ääninäyttelemisen pariin Diskin päätyi vuonna 1993 ollessaan 11-vuotias animaatiosarjan Problem Childin myötä, josta hän sai Young Artist -ehdokkuuden vuonna 1995. Vuonna 2002 Diskin sai merkittävimmän ääniroolinsa Codename: Kids Next Door -animaatiosarjassa, jossa hän ääninäytteli sarjan päähahmoa Numero 1:stä ja Numero 2:sta, sekä useita sivuhahmoja. Sarjan aikana Diskin dubbasi animesarjoja, kuten Blood+ ja Naruto. Vuonna 2008 Diskin oli Hämähäkkimieheen perustuvassa animaatiosarjassa Hämmästyttävä Hämähäkkimies Venomin roolissa. Samana vuonna hän dubbasi englanniksi Stitchin roolin animesarjassa Stitch!. Vuotta myöhemmin Diskin oli myös Hämähäkkimiehen roolissa videopelissä Marvel: Ultimate Alliance 2.
Ääniroolit

| Vuosi | TV-sarja/elokuva | Rooli | Huom |
| --- | --- | --- | --- |
| 2015 | Sword Art Online II | Shouichi ”Sterben” Shinkawa |  |
| 2013– | Digimon Fusion | Shoutmon, Cutemon |  |
| 2011 | Young Justice | William Hayes |  |
| 2008 | Stitch! | Stitch | Dub |
| 2008 | Eläintohtori 4 | Anteater |  |
| 2008–2009 | Hämmästyttävä Hämähäkkimies | Eddie Brock/Venom |  |
| 2008 | Naruto | Arashi Fuma | Dub |
| 2007 | Blood + | Kai Miyagusuku | Dub |
| 2006 | Scooby-Doo | Benji, Travis |  |
| 2005 | Avatar | Hahn |  |
| 2002–2007 | Codename: Kids Next Door | Numero 1, Numero 2, Mieluisat lapset #1 ja #2 |  |
| 2004 | Fat Albert | teini #2 |  |
| 1997–1998 | Hey Arnold! | Eugene Horowitz |  |
| 1995 | The Twisted Adventures of Felix the Cat | sivuäänet |  |
| 1994 | Katuhait | Smart Slobster |  |
| 1993–1994 | Problem Child | Junior Healy |  |
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
Anime News Network
CrystalAcids
TVRange (Arkistoitu – Internet Archive)
Blanco y Negro Records

| Blanco y Negro Records |
| --- | --- |
Emoyhtiö:  WEA Records Ltd. (Warner Music Group)
Perustettu:  1983
Perustajat:  Geoff Travis, Mike Alway
Jakelijat:  Warner Bros. Records Atlantic Records UK
Tyylilajit:  Dance, house
Kotimaa:  Iso-Britannia
Infobox OKNimi-testi OK: 
Blanco y Negro Records (espanjaksi: "Valkoinen ja Musta") on WEA Records Ltd.:n tytäryhtiö, jonka perustivat Geoff Travis Rough Trade Recordsista sekä Mike Alway Cherry Redistä vuonna 1983. Michel Duval Les Disques du Crépusculesta oli myös mukana levy-yhtiössä. Kun Alway lähti, Alan McGee Creation Recordsista liittyi Blanco y Negroon.
"Blanco y Negro" on toiminut lukuisten artistien levy-yhtiönä, kuten  Bananaraman, Everything but the Girlin, The Jesus and Mary Chainin, Eddi Readerin, The Dream Academy, Dinosaur Jr.:n, Sudden Swayn, Bernthølerin, A Housen, Catatonian, The Veilsin ja kertoman mukaan Elizabet Frazerin, joka on Cocteau Twinsin entinen vokalisti. Yhtiö allekirjoitti sopimuksen myös folkryhmä Equationin sekä irlantilaislaulaja Cara Dillonin ja hänen kumppaninsa Sam Lakemanin kanssa.
Käännös suomeksi